加拿祖想加薪續約 美洲盃成籌碼
2024年05月22日 15:02
東網電視
更多新聞短片
阿歷真度加拿祖(右)已奠定曼聯主力地位。(Getty Images)
曼聯翼鋒阿歷真度加拿祖今季表現出色，已奠定主力地位，根據英國《每日郵報》爆料，呢位19歲新星希望把握為阿根廷出戰今屆美洲國家盃，爭取國際賽戰績，為提出加薪續約，增添談判籌碼。
阿歷真度加拿祖上年4月續約至2028年6月，周薪僅為5萬鎊(約49.6萬港元)，遠低於其他主力。睇番呢位翼鋒今季為曼聯各項賽事上陣49場入9球，比賽次數甚至多過隊長般奴費南迪斯，並有37場擔任正選。
據悉加拿祖嘅經理人團隊認為呢位新星應該獲得「主力薪酬」，計劃向會方提出加薪，特別係如果加拿祖喺今屆美洲國家盃保持水準，協助阿根廷取得佳績，就有更大籌碼要求曼聯提升待遇，今屆美洲國家盃將於6月20日至7月14日喺美國舉行。
不過，曼聯考慮到拉舒福特等主力，以往高薪續約之後，表現就走下坡，會否答應加拿祖要求，實屬疑問。